    Ṣùgbọ́n òun kọjú sí wa ó ni, ẹ̀yin ọmọ ènìyàn ènù ni ìránṣẹ́ Olódùmarè, àwọn ẹni ti ń ra ọja mi wọ̀nyyí ni à ń pè ni alátùn-únṣe. ẹ̀yin ọmọ ènìyàn ni ẹ fa àìsàn bá ara yín nínú ayé, Ṣugbọ̀n à! Kò sí ẹda tí Ẹlẹ́dàá fẹ́ràn tí o ta ẹ̀yin ènìyàn yọ, nítorí Ẹlẹ́dàá kò lè fi yín sílẹ̀ bẹ́ẹ̀ nígbà tí àwọn alátùn-úunṣe ba ra àìsàn tí mò ń tà, wọ́n a mú u lọ, wọn á ló fii ṣe igi, nígbà tí àìsàn yìí bá mu igi wọ́n á mú dígí pẹlẹbẹ tí Olódùmarè fún wọn, wọ́n a fi wo kòkòrò ti o ń dá àìsàn náà sílẹ̀ lẹ́yìn èyí, wọ́n á mú kòkòrò náà tọ Ọlọ́run ba lọ. Ìgbà tí Ọlọ́run bá rii, Ọlọ́run á kọ́ wọn ni ọ̀nà à ti fì bá kòkòrò bẹ́ẹ̀ jà a sì fún wọn láṣẹ àti lọ kọ́ ọ sí ìgbá àyà àwọn ọmọ ènìyàn. Ìgbà tí Dókítà pàtàkì bá sùn ní òru tàbí babaláwo àtàtà, àwọn alátùn-únṣe wọnyí á fò lọ, wọn a lọ kọ ọ sí agbárí wọn. Ṣùgbọ́n, ó mà ṣe o, ìgbà tí àwọn oníṣègùn pàtàkì wọ̀n-ọnnì bá jí, tí wọ́n ronú tí wọn rí ìdí àìsàn yìí, wọn kò níí mọ̀ pé iṣẹ́ ọwọ́ Ẹlẹ́dàá àwọn ni. Ìbáṣe pé ọmọ ènìyàn kì í fi ojí idà wọn gbolẹ̀, díẹ̀ ni Ẹlẹ́dàá pàápàá ìbá fi jù wọn lọ, ipò tí ó fẹ fi wọn sí pọ̀, ó fẹ́ràn wọn.
    Sugbon oun koju si wa o ni, eyin omo eniyan enu ni iranse Olodumare, awon eni ti n ra oja mi wonyyi ni a n pe ni alatun-unse. eyin omo eniyan ni e fa aisan ba ara yin ninu aye, Sugbon a! Ko si eda ti Eledaa feran ti o ta eyin eniyan yo, nitori Eledaa ko le fi yin sile bee nigba ti awon alatun-uunse ba ra aisan ti mo n ta, won a mu u lo, won a lo fii se igi, nigba ti aisan yii ba mu igi won a mu digi pelebe ti Olodumare fun won, won a fi wo kokoro ti o n da aisan naa sile leyin eyi, won a mu kokoro naa to Olorun ba lo. Igba ti Olorun ba rii, Olorun a ko won ni ona a ti fi ba kokoro bee ja a si fun won lase ati lo ko o si igba aya awon omo eniyan. Igba ti Dokita pataki ba sun ni oru tabi babalawo atata, awon alatun-unse wonyi a fo lo, won a lo ko o si agbari won. Sugbon, o ma se o, igba ti awon onisegun pataki won-onni ba ji, ti won ronu ti won ri idi aisan yii, won ko nii mo pe ise owo Eledaa awon ni. Ibase pe omo eniyan ki i fi oji ida won gbole, die ni Eledaa paapaa iba fi ju won lo, ipo ti o fe fi won si po, o feran won.